smcproject/ml-wiki-sentences huggingface dataset:
വർഷങ്ങൾക്കുശേഷം 1998-ൽ മകൻ വിഷ്ണു നായകനായി അഭിനയിച്ച ചിത്രത്തിന്റെ സെറ്റിലാണ്‌ ഷീലയെ പിന്നീട്‌ കണ്ടത്‌.
രണ്ടാം വരവ്
ചെന്നൈയിലും ഊട്ടിയിലുമായി താമസിച്ചിരുന്ന ഷീല പേരക്കുട്ടിയുടെ ജനനത്തിനുശേഷമാണ്‌ വീണ്ടും സിനിമയിലേക്ക്‌ മടങ്ങിയത്.
തിരിച്ച് സിനിമയിലേയ്ക്ക് വരണമോ എന്ന ആശയക്കുഴപ്പം ഉണ്ടായപ്പോൾ ചെന്നൈയിൽ പോയി അന്നവിടെ ഉണ്ടായിരുന്ന ശ്രീ മാതാ അമൃതാനന്ദമയി ദേവിയെ പോയി കണ്ടു.
അന്ന് അമ്മയാണ് സിനിമയിലേയ്ക്ക് തിരിച്ചുവരാൻ പ്രചോദനം നൽകിയത്. 'ഷീല അഭിനയിക്കാൻ വേണ്ടിയാണ് ജനിച്ചത്. മരണം വരെ അഭിനയിച്ചു കൊണ്ടേ ഇരിക്കുക' എന്നായിരുന്നു അമ്മയുടെ മറുപടി.
( https://www.youtube.com/watch?v=NTTRDg7pthA )
ഇസ്മായിൽ ഹസൻ ‍ സംവിധാനം ചെയ്ത വിരൽത്തുന്പിലാരോ ആയിരുന്നു രണ്ടാം വരവിൽ ഷീല ആദ്യം അഭിനയിച്ച ചിത്രം.
പക്ഷേ, ആദ്യം പുറത്തിറങ്ങിയത്‌ സത്യൻ അന്തിക്കാട് സംവിധാനം ചെയ്ത മനസ്സിനക്കരെ ആണ്‌.
അതിലെ കൊമ്പനക്കാട്ട്‌ കൊച്ചുത്രേസ്യ എന്ന കഥാപാത്രം ഷീലയുടെ തിരിച്ചുവരവ്‌ ഉജ്ജ്വലമാക്കി.
തുടർന്ന്‌ അകലെ , തസ്കരവീരൻ , പതാക തുടങ്ങിയ ചിത്രങ്ങളിലും അഭിനയിച്ചു.
ശ്യാമപ്രസാദ് സംവിധാനം ചെയ്ത അകലെയിലെ മാർഗരറ്റ്‌ എന്ന കഥാപാത്രത്തെ ഉജ്ജ്വലമാക്കിയ ഷീലക്ക്‌ മികച്ച സഹനടിക്കുള്ള 2004 ലെ സംസ്ഥാന അവാർഡ്‌ ലഭിച്ചു.
നടി എന്നതിലുപരി കഥാകാരി, സംവിധായിക എന്നീ നിലകളിലും ഷീല സാനിധ്യമറിയിച്ചു.
യക്ഷഗാനം , ശിഖരങ്ങൾ എന്നീ ചിത്രങ്ങൾ സംവിധാനം ചെയ്തു.
ഷീല അഭിനയിച്ച ചില ചിത്രങ്ങൾ 2014 – ഉൽസാഹകമ്മിറ്റി 2012 – മിസ്റ്റർ മരുമകൻ 2011 – കൊട്ടാരത്തിൽ കുട്ടിഭൂതം 2011 – സ്നേഹവീട് 2006 – പതാക 2005 – പൊന്മുടിപ്പുഴയോരത്ത് 2005 – തസ്കരവീരൻ 2004 – അകലെ 2003 – മനസ്സിനക്കരെ 1982 – ആശ 1982 – മദ്രാസിലെ മോൻ 1971 - ഉമ്മാച്ചു അവലംബം ↑ നടി: ഷീല; മൈ ലൈഫ് അൺറ്റോൾഡ്- വനിത (15-31)ഡിസംബർ2010, പ്രസാധകർ: മലയാള മനോരമ പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ഷീല
ഷീല എഫ്. ഇറാനി
ഇന്ത്യൻ അധ്യാപികയും വിദ്യാഭ്യാസ പ്രവർത്തകയും മാനുഷിക പ്രവർത്തകയുമായിരുന്നു ഷീല എഫ്. ഇറാനി (ജീവിതകാലം: 6 ജൂൺ 1922 - 10 ഏപ്രിൽ 2003).
രണ്ടാം ലോകമഹായുദ്ധസമയത്ത് ഒരു നേഴ്സ് എന്ന നിലയിൽ നടത്തിയ വിവിധ സന്നദ്ധപ്രവർത്തനങ്ങൾക്ക് ഷീലക്ക് വൈസ്രോയിയുടെ സർട്ടിഫിക്കറ്റ് ഓഫ് മെറിറ്റ് ലഭിച്ചു.
പത്താം ലോകസഭയിലും (1995-96) കർണാടക നിയമസഭയിലും (1969-78) നാമനിർദ്ദേശം ചെയ്യപ്പെട്ട അംഗമായിരുന്നു ഷീല.
1922 ജൂൺ 6 ന് ഉത്തരഖണ്ഡിലെ നൈനിറ്റാളിലാണ് ഷീല ജനിച്ചത്.
ജോർജ്ജ് എഗ്ബെർട്ട്, ഉന മൗദ് ഫെർഗൂസൺ എന്നിവരായിരുന്നു ഷീലയുടെ മാതാപിതാക്കൾ.
ബോംബെയിലെ (ഇപ്പോഴത്തെ മുംബൈ ) സെന്റ് മാർഗരറ്റ് കോളേജിൽ നിന്ന് ഷീല ടീച്ചർ പരിശീലന കോഴ്സ് പൂർത്തിയാക്കി.
ഡൽഹിയിൽ ഒരു നഴ്സറി സ്ക്കൂൾ അദ്ധ്യാപികയായിട്ടാണ് ഷീല തന്റെ ഔദ്യോഗിക ജീവിതം ആരംഭിച്ചത്.
രണ്ടാം ലോകമഹായുദ്ധസമയത്ത് , സെന്റ് ജോൺസ് ആംബുലൻസ് കോർപ്സിൽ ഒരു നഴ്സായി സന്നദ്ധസേവനം ചെയ്തു.
ഈ കാലത്തെ പ്രവർത്തനങ്ങൾക്ക് ഷീലക്ക് വൈസ്രോയിയുടെ സർട്ടിഫിക്കറ്റ് ഓഫ് മെറിറ്റ് ലഭിച്ചു.
1968 ൽ ഷീല കർണാടകയിലെ മൈസൂരിൽ ഐഡിയൽ ജാവ റോട്ടറി ചിൽഡ്രൻസ് സ്കൂൾ സ്ഥാപിച്ചു.
ഈ സ്ക്കൂൾ മൈസൂരിലെ ഏറ്റവും പ്രശസ്തമായ സ്കൂളുകളിലൊന്നായി പിന്നീട് മാറി.
മൈസൂരിൽ ഷീല വിവിധ തരത്തിലുള്ള മാനുഷിക പ്രവർത്തനങ്ങളിൽ ഏർപ്പെട്ടിരുന്നു.
ഇതിന്റെ ഭാഗമായി മൈസൂരിലെ കുഷ്‌ഠരോഗികളെ പരിചരിച്ചു.
മൈസൂരിലെ ഒരു അനാഥാലയത്തിന്റെ വൈസ് പ്രസിഡന്റായും അവിടെ സ്ഥിതിചെയ്യുന്ന ഒരു മിഷൻ ആശുപത്രിയുടെ ട്രസ്റ്റിയായും പ്രവർത്തിച്ചു.
ഒരു സാനിറ്റോറിയത്തിന്റെ ഭരണസമിതിയിൽ ഉണ്ടായിരുന്നു.
കൂടാതെ ബാംഗ്ലൂരിലെ ദി ഫ്രാങ്ക് ആന്റണി പബ്ലിക് സ്കൂളിന്റെയും കത്തീഡ്രൽ ഹൈസ്കൂളിന്റെയും എക്സിക്യൂട്ടീവ് അംഗമായും സേവനമനുഷ്ഠിച്ചിട്ടുണ്ട്.
ഭാരതീയ വിദ്യാഭവൻ മൈസൂർ കേന്ദ്രത്തിന്റെ അംഗമായും ഷീല പ്രവർത്തിച്ചിരുന്നു.
1980 - 81 കാലഘട്ടത്തിൽ ഇന്നർ വീൽസ് ക്ലബ് ഓഫ് ഇന്ത്യ ആന്റ് ശ്രീലങ്കയുടെ പ്രസിഡന്റായും ലണ്ടൻ ആസ്ഥാനമായി പ്രവർത്തിക്കുന്ന ഇന്റർ നാഷണൽ ബോർഡ് ഓഫ് ഇന്നർ വീൽസിലെ അംഗമായും പ്രവർത്തിച്ചിരുന്നു.
1968 ൽ ഷീല ഇറാനി കർണാടക നിയമസഭയിലേക്ക് നാമനിർദ്ദേശം ചെയ്യപ്പെട്ടു.
1978 വരെ കർണ്ണാടക നിയമസഭയിൽ അംഗമായി തുടർന്നു.
1993 നും 1995 നും ഇടയിൽ ഷീല ഇറാനി മൈസൂർ സർവകലാശാലയുടെ സെനറ്റിൽ സേവനമനുഷ്ഠിച്ചു.
1995-ൽ, ആംഗ്ലോ-ഇന്ത്യക്കാർക്ക് സംവരണം ചെയ്ത സീറ്റുകളിലൊന്നിൽ ഷീല പത്താം ലോകസഭയിലേക്ക് നാമനിർദ്ദേശം ചെയ്യപ്പെട്ടു.
ആൾ ഇന്ത്യ ആംഗ്ലോ-ഇന്ത്യൻ അസോസിയേഷന്റെ സീനിയർ വൈസ് പ്രസിഡന്റായിരുന്നു ഷീല ഇറാനി.
ചാമുണ്ഡി ചിൽഡ്രൻസ് ഹോമും അതിനോടനുബന്ധിച്ചുള്ള അനാഥാലയവും സ്ഥാപിച്ചത് ഷീല ഇറാനിയാണ്.
25 വർഷത്തോളം ചാമുണ്ഡി ചിൽഡ്രൻസ് ഹോമിന്റെ പ്രസിഡന്റായിരുന്നു ഷീല.
പ്രശസ്ത യെസ്ഡി ബ്രാൻഡ് മോട്ടോർസൈക്കിളുകളുടെ നിർമ്മാതാക്കളായ മൈസൂരിലെ ഐഡിയൽ ജാവ മോട്ടോർസൈക്കിൾ ഫാക്ടറിയുടെ സ്ഥാപകരിലൊരാളായ ബിസിനസുകാരനായ ഫറൂക്ക് കെ. ഇറാനിയെ ഷീല വിവാഹം കഴിച്ചു.
ഈ ദമ്പതികൾക്ക് രണ്ട് പുത്രന്മാരും ഒരു പുത്രിയും ഉണ്ട്.
വിവാഹത്തിനു ശേഷം 1951 -ൽ ഷീല കർണാടകയിലെ മൈസൂരിലേക്ക് താമസം മാറ്റി.
2003 ഏപ്രിൽ 10 ന് ഷീല ഇറാനി അന്തരിച്ചു.
ഷീല കൊറോണൽ ഇംഗ്ലീഷ് വിലാസം https://ml.wikipedia.org/wiki/Sheila_Coronel
ഫിലിപ്പീൻസിൽ ജനിച്ച അന്വേഷണാത്മക ജേണലിസ്റ്റും ജേണലിസം പ്രൊഫസറുമാണ് ഷീല എസ്. കൊറോണൽ ഫിലിപ്പൈൻസ് സെന്റർ ഫോർ ഇൻവെസ്റ്റിഗേറ്റീവ് ജേണലിസത്തിന്റെ (പിസിഐജെ) സ്ഥാപകരിൽ ഒരാളാണ് അവർ.
2006 ൽ കൊളംബിയ യൂണിവേഴ്സിറ്റിയിലെ ഗ്രാജുവേറ്റ് സ്കൂൾ ഓഫ് ജേണലിസത്തിൽ സ്റ്റെബിൽ സെന്റർ ഫോർ ഇൻവെസ്റ്റിഗേറ്റീവ് ജേണലിസത്തിന്റെ സ്ഥാപക ഡയറക്ടറായി അവർ തിരഞ്ഞെടുക്കപ്പെട്ടു.
2014 -ൽ, അവർ സ്കൂളിന്റെ അക്കാദമിക് ഡീൻ ആയി നിയമിക്കപ്പെട്ടു.
2020 അവസാനം വരെ അവർ ആ പദവി വഹിച്ചിരുന്നു.
ഫെർഡിനാൻഡ് മാർക്കോസിന്റെ ഏകാധിപത്യ ഭരണത്തിന്റെ സമയത്താണ് കൊറോണൽ തന്റെ പത്രപ്രവർത്തന ജീവിതം ആരംഭിച്ചത്.
മാർക്കോസിനെ പുറത്താക്കിയ ജനകീയ വിപ്ലവത്തിനുശേഷം അവർ മനില ടൈംസിന്റെയും മനില ക്രോണിക്കിളിന്റെയും രാഷ്ട്രീയ റിപ്പോർട്ടറായി ജോലി ചെയ്തു.
1989 -ൽ കൊറോണലും സഹപ്രവർത്തകരും ആഗോളതലത്തിൽ രൂപീകരിക്കപ്പെട്ട ആദ്യകാല ലാഭേച്ഛയില്ലാത്ത അന്വേഷണ കേന്ദ്രങ്ങളിലൊന്നായ ഫിലിപ്പൈൻസ് സെന്റർ ഫോർ ഇൻവെസ്റ്റിഗേറ്റീവ് ജേർണലിസം (പിസിഐജെ) സ്ഥാപിച്ചു.
പിസിഐജെയുടെ ആദ്യ എക്സിക്യൂട്ടീവ് ഡയറക്ടറായി നിയമിക്കപ്പെട്ടത് കൊറോണൽ ആയിരുന്നു.
കൊറോണലിന്റെ നേതൃത്വത്തിൽ പിസിഐജെ ഫിലിപ്പൈൻസിലെയും ഏഷ്യയിലെയും പ്രമുഖ അന്വേഷണ റിപ്പോർട്ടിംഗ് സ്ഥാപനമായി മാറി.
2001-ലെ ലേഖന പരമ്പരയിൽ, ഫിലിപ്പൈൻസ് സെന്റർ ഫോർ ഇൻവെസ്റ്റിഗേറ്റീവ് ജേർണലിസം അന്നത്തെ പ്രസിഡന്റ് ജോസഫ് എസ്ട്രാഡയുടെ അഴിമതി വെളിപ്പെടുത്തി.
ഈ പരമ്പര ഫിലിപ്പൈൻ സെനറ്റിൽ ഇംപീച്ച്മെന്റ് ഹിയറിംഗുകൾക്കും 2001 ൽ പ്രസിഡന്റിനെ പുറത്താക്കിയ ജനകീയ പ്രക്ഷോഭത്തിനും കാരണമായി.
സ്റ്റെബൈൽ സെന്റർ അക്കാദമിക് ഡീൻ, ഡയറക്ടർ എന്ന നിലയിൽ പ്രവർത്തിച്ചിരുന്ന അവർ, കൊളംബിയ ജേണലിസം സ്കൂളിന്റെ ഇൻവെസ്റ്റിഗേറ്റീവ് , ഡാറ്റാ ജേണലിസം പാഠ്യപദ്ധതി നിർമ്മിക്കാനും ഡാറ്റാ ജേണലിസത്തിൽ ബിരുദാനന്തര ബിരുദം സൃഷ്ടിക്കുന്നത് ഉൾപ്പെടെ പാഠ്യപദ്ധതി വികസിപ്പിക്കാനും അവർ സഹായിച്ചു, .
ലോകമെമ്പാടുമുള്ള കോൺഫറൻസുകളിൽ അവർ ജേർണലിസം കോഴ്സുകൾ പഠിപ്പിച്ചിട്ടുണ്ട്.
മാധ്യമ അടിച്ചമർത്തലിന്റെ ചരിത്രമുള്ള രാജ്യങ്ങളിൽ സ്വതന്ത്ര മാധ്യമങ്ങളിൽ നിക്ഷേപം നടത്തുന്ന മീഡിയ ഡെവലപ്‌മെന്റ് ഇൻവെസ്റ്റ്‌മെന്റ് ഫണ്ടിന്റെ ബോർഡ് ചെയർമാനാണ് കൊറോണൽ.
പത്രപ്രവർത്തകരെ സംരക്ഷിക്കുന്നതിനുള്ള സമിതിയായ കമ്മിറ്റീ ടു പ്രൊടക്റ്റ് ജേണലിസ്റ്റ്സ്, കൊളംബിയ ജേണലിസം റിവ്യു, പ്രോപബ്ലിക്ക എന്നിവയുടെ ബോർഡുകളിലും അവർ ഇരിക്കുന്നു.
കൂടാതെ, ഇന്റർനാഷണൽ കൺസോർഷ്യം ഓഫ് ഇൻവെസ്റ്റിഗേറ്റീവ് ജേർണലിസ്റ്റ്റ്റ്സ് അംഗവും മുൻ ബോർഡ് ചെയർമാനുമാണ് അവർ.
ഫിലിപ്പൈൻസ് പ്രസിഡന്റ് റോഡ്രിഗോ ഡ്യൂട്ടേർട്ടിനെക്കുറിച്ചും മയക്കുമരുന്നിനെതിരായ യുദ്ധത്തിലെ പോലീസ് ദുർവ്വിനിയോഗത്തെക്കുറിച്ചുമാണ് അവരുടെ സമീപകാല പ്രവർത്തനം.
എ ഡ്യൂട്ടേർട്ടെ റീഡർ എന്ന പുസ്തകത്തിൽ പോലീസ് അഴിമതിയും മനുഷ്യാവകാശ ലംഘനങ്ങളും തമ്മിലുള്ള ബന്ധത്തെക്കുറിച്ച് അവർ എഴുതി.
ദി അറ്റ്ലാന്റിക്കിനുള്ള 2019 ലെ ഒരു ലേഖനത്തിൽ, അവരും രണ്ട് സ്റ്റെബിൽ സെന്റർ ഫെലോകളും, ഡ്യുട്ടാർട്ടെയുടെ മയക്കുമരുന്ന് യുദ്ധത്തിൽ കൊല്ലപ്പെട്ട ആളുകളുടെ എണ്ണം പോലീസ് അവകാശപ്പെട്ടതിനേക്കാൾ മൂന്നിരട്ടി കൂടുതലാണെന്ന് കണക്കാക്കി.
ഫോറിൻ അഫയേഴ്സ് പ്രസിദ്ധീകരിച്ച ജനകീയ സ്വേച്ഛാധിപതികളെക്കുറിച്ചുള്ള പരമ്പരയുടെ ഭാഗമായി, ഡാവോ സിറ്റിയിലെ മേയർയിൽ നിന്ന് പ്രസിഡന്റായി ഡ്യൂട്ടേർട്ടെയുടെ ഉയർച്ച അവർ കണ്ടെത്തി.
ജനാധിപത്യത്തിനും പത്രസ്വാതന്ത്ര്യത്തിനുമുള്ള ജനകീയ ഭീഷണികളെക്കുറിച്ചും അവർ എഴുതിയിട്ടുണ്ട്.
ദി റൂൾമേക്കേഴ്സ് ഉൾപ്പെടെ അന്വേഷണാത്മക പത്രപ്രവർത്തനത്തെയും ഫിലിപ്പൈൻ രാഷ്ട്രീയത്തെയും സമൂഹത്തെയും കുറിച്ചുള്ള നിരവധി പുസ്തകങ്ങളുടെ രചയിതാവോ എഡിറ്ററോ ആണ് കോർണൽ.
2001 ൽ ഫിലിപ്പൈൻസിന്റെ മികച്ച പ്രിന്റ് ജേർണലിസ്റ്റായി അവർ തിരഞ്ഞെടുക്കപ്പെട്ടു.
മികച്ച ഇൻവെസ്റ്റിഗേറ്റീവ് ജേണലിസത്തിനുള്ള അവാർഡ് 12 വർഷത്തിനുള്ളിൽ നാല് തവണ നേടിയ ശേഷം, 2001 ൽ അവർ ഇൻവെസ്റ്റിഗേറ്റീവ് ജേണലിസത്തിനുള്ള ജെയിം വി. ഓംഗ്പിൻ അവാർഡുകളുടെ ഹാൾ ഓഫ് ഫെയിമിലേക്ക് തിരഞ്ഞെടുക്കപ്പെട്ടു.
2003 ൽ പത്രപ്രവർത്തനത്തിനും സാഹിത്യത്തിനും ക്രിയേറ്റീവ് കമ്മ്യൂണിക്കേഷൻ ആർട്സിനുമുള്ള മാഗ്സസെ അവാർഡ് കൊറോണലിന് ലഭിച്ചു.
അവലംബം ↑ {{ cite web }} :  CS1 maint: archived copy as title ( link ) 1 2 ↑ ↑ ↑ 1 2 3 പുറം കണ്ണികൾ സാൻ ഫ്രാൻസിസ്കോ ക്രോണിക്കിളുമായി പോഡ്കാസ്റ്റ് അഭിമുഖം.
ഷീല കൊച്ചൌസേപ്പ്
സൽവാർ കമ്മീസുകളും മാക്സികളും നിർമ്മിച്ചിരുന്ന വി സ്റ്റാർ ക്രിയേഷൻസ് പ്രൈവറ്റ് ലിമിറ്റഡിന്റെ സ്ഥാപകയും മാനേജിംഗ് ഡിറക്ടറുമാണ് ഷീല കൊച്ചൌസേപ്പ് .
തൃശ്ശൂർ ജില്ലയിലെ വടക്കാഞ്ചേരിയാണ് സ്വദേശം.
തൃശ്ശൂർ വിമല കോളേജിൽ നിന്ന് ഹോംസയൻസിൽ ബിരുദമെടുത്തു.
വി ഗാർഡിന്റെ സ്ഥാപകനും ചെയർമാനുമായ കൊച്ചൌസേപ്പ് ചിറ്റിലപ്പിള്ളിയാണ് ജീവിതപങ്കാളി.
അരുൺ ചിറ്റിലപ്പിള്ളിയും മിഥുൻ ചിറ്റിലപ്പിള്ളിയുമാണ് മക്കൾ.
ഇന്ന് വി സ്റ്റാർ ക്രിയേഷൻസിൽ പ്രധാനമായും നിർമ്മിക്കുന്നത് വനേസ്സ, വാലെറോ, ലിറ്റിൽ വനേസ്സ, ലിറ്റിൽ വാലെറോ എന്നീ ബ്രാൻഡുകളിലുള്ള അടിവസ്ത്രങ്ങളാണ്.
കൊച്ചൌസേപ്പ്  കടമായി നല്കിയ 20 ലക്ഷം രൂപ മൂലധനത്തിൽ തുടങ്ങിയ ഈ വ്യവസായം ഇന്ന് കോടിക്കണക്കിന് വിറ്റുവരവുള്ളതായിത്തീർന്നിരിക്കുന്നു.
അവലംബം http://www.thehindu.com/features/metroplus/vstar-head-sheela-kochouseph-chittilappilly-opens-up/article6401324.ece http://www.rediff.com/business/report/pix-special-how-a-housewife-became-a-successful-entrepreneur/20141209.htm
ഷീല ബൊർതാക്കൂർ
പത്മശ്രീ പുരസ്കാരം നേടിയ സാമൂഹ്യപ്രവർത്തകയും സാഹിത്യകാരിയുമാണ് ഷീല ബൊർതാക്കൂർ .
സാധോ ആസോം ലേഖിക സമാരോഹ് സമിതിയു‌‌ടെ സ്ഥാപക പ്രസിഡന്റാണ് (SALSS).
1935 ൽ ജനിച്ചു.
കു‌ട്ടിക്കാലം ഡാക്കയിലായിരുന്നു.
നർത്തകനായ സരനാൻ ബോർതാക്കൂറെ വിവാഹം കഴിച്ചു.
സ്കൂൾ അധ്യാപികയായി ജോലി ആരംഭിച്ച ഷീല പഠനം തുടരുകയും ബിരുദാനന്തര ബിരുദവും ഗവേഷണ ബിരുദവും നേടുകയും ചെയ്തു.
ആസാമിലെ സാമൂഹ്യ മാറ്റം എന്നതായിരുന്നു ഗവേഷണ വിഷയം.
പിന്നീ‌ട് കോളേജ് അധ്യാപികയായി.
2008, പത്മശ്രീ ലഭിച്ചു.
ഷീല ആൻ ഫ്രസിയേ-പ്രാക്കി
ജമൈക്കൻ ഹ്രസ്വദൂര ഓട്ടക്കാരിയാണ് ഷീല ആൻ ഫ്രസിയേ പ്രക്കി .
ഇംഗ്ലീഷ് Shelly-Ann Fraser-Pryce 100 മീറ്റർ ഓട്ടത്തിൽ ഒളിമ്പിക് ചാമ്പ്യനും ലോക ചാമ്പ്യനും ആയിരുന്നു ഷീല.
അത്രയൊന്നും പ്രശസ്തയല്ലാതിരുന്ന ഷീല അപ്രതീക്ഷിതമായാണ് 2008 ബെയ്‌ജിങ്ങ് ഒളിമ്പിക്സിൽ 100 മീറ്ററിൽ സ്വർണ്ണം നേടുന്നത്.
അന്ന് ഷീലക്ക് 21 വയസ്സായിരുന്നു.
2012 ലെ സമ്മർ ഒളിമ്പിക്സിലും തന്റെ നേട്ടം നിലനിർത്താൻ ഷീലക്കായി.
ജൈമൈക്കയിലെ കിങ്സ്റ്റൺ പട്ടണത്തിൽ ജനിച്ചു.
ഷീല ദീക്ഷിത്
1998 മുതൽ 2013 വരെ ഡൽഹി മുഖ്യമന്ത്രിയായിരുന്ന ഡൽഹിയിൽ നിന്നുള്ള മുതിർന്ന ഇന്ത്യൻ നാഷണൽ കോൺഗ്രസ് നേതാവായിരുന്നു ഷീല ദീക്ഷിത്.
(1938-2019) ഏറ്റവും കൂടുതൽ തവണ ഡൽഹി ഭരിച്ച മുഖ്യമന്ത്രിയും ഡൽഹിയുടെ രണ്ടാമത് വനിത മുഖ്യമന്ത്രിയുമാണ്‌.
കേരള ഗവർണർ, മൂന്ന് തവണ നിയമസഭാംഗം, ഒരു തവണ വീതം കേന്ദ്രമന്ത്രി, ലോക്സഭാംഗം എന്നീ നിലകളിലും പ്രവർത്തിച്ചിട്ടുണ്ട്.
വാർധക്യ സഹജമായ അസുഖങ്ങളെ തുടർന്ന് 2019 ജൂലൈ 20ന് അന്തരിച്ചു.
പഞ്ചാബിലെ കപൂർത്തലയിൽ സഞ്ജയ് കപൂറിൻ്റെ മകളായി 1938 മാർച്ച് 31ന് ജനനം.
പ്രാഥമിക വിദ്യാഭ്യാസം ന്യൂഡൽഹിയിലെ കോൺവെൻ്റ് ജീസസ് മേരി സ്കൂളിലായിരുന്നു.
ഡൽഹിയിലെ മിറാൻഡ യൂണിവേഴ്സിറ്റിയിൽ ബിരുദാനന്തര ബിരുദം നേടി.
1984-ലെ ലോക്സഭ തിരഞ്ഞെടുപ്പിൽ കന്നൗജ് മണ്ഡലത്തിൽ നിന്ന് ലോക്സഭാംഗമായതോടെയാണ് ഷീലയുടെ രാഷ്ട്രീയ ജീവിതം തുടങ്ങുന്നത്.
1984-ൽ രാജീവ് ഗാന്ധി പ്രധാനമന്ത്രിയായതോടെ കേന്ദ്രമന്ത്രിസഭയിൽ അംഗമായി.
1984 മുതൽ 1989 വരെ
സംസ്ഥാന ചുമതലയുള്ള കേന്ദ്രമന്ത്രിയായിരുന്നു.
1998-ലെ ഡൽഹി നിയമസഭ തിരഞ്ഞെടുപ്പിൽ കോൺഗ്രസ് പാർട്ടി ഭൂരിപക്ഷം നേടിയതോടെ ആദ്യമായി ഡൽഹി മുഖ്യമന്ത്രിയായി.
2003, 2008 എന്നീ വർഷങ്ങളിൽ നടന്ന ഡൽഹി നിയമസഭ തിരഞ്ഞെടുപ്പിലും കോൺഗ്രസ് വിജയിച്ചതോടെ മുഖ്യമന്ത്രിയായി തുടർന്നു.
ഭരണ വിരുദ്ധ വികാരം ആഞ്ഞടിച്ച 2013-ലെ നിയമസഭ തിരഞ്ഞെടുപ്പിൽ 15 വർഷം ഡൽഹി ഭരിച്ച കോൺഗ്രസ് വൻ പരാജയമേറ്റു വാങ്ങി.
പുതുതായി രൂപീകരിച്ച ആം ആദ്മി പാർട്ടി സ്ഥാനാർത്ഥിയായ അരവിന്ദ് കെജരിവാളിനോട് ഷീല നിയമസഭ തിരഞ്ഞെടുപ്പിൽ പരാജയപ്പെട്ടു.
തിരഞ്ഞെടുപ്പ് പരാജയത്തെ തുടർന്ന് 2013-ൽ ഷീല മുഖ്യമന്ത്രി സ്ഥാനം രാജിവച്ചു.
2014-ൽ കേരള ഗവർണറായി നിയമിക്കപ്പെട്ടെങ്കിലും അധിക നാൾ തുടർന്നില്ല.
ഗവർണറായി നിയമിക്കപ്പെട്ട ദിവസം മുതലുള്ള വിവാദങ്ങളെ തുടർന്ന് ആറ് മാസത്തിനകം ഗവർണർ സ്ഥാനം രാജിവച്ചു.
2017-ലെ ഉത്തർപ്രദേശ് നിയമസഭ തിരഞ്ഞെടുപ്പിൽ കോൺഗ്രസിൻ്റെ മുഖ്യമന്ത്രി സ്ഥാനാർത്ഥിയായി പ്രഖ്യാപിക്കപ്പെട്ടെങ്കിലും ഷീല പിന്നീട് പിന്മാറുകയായിരുന്നു.
2019-ൽ ഡൽഹി പി.സി.സിയുടെ അധ്യക്ഷയായി സ്ഥാനമേറ്റു.
ഡൽഹി നിയമസഭ 1998-2015 ആകെ 70 സീറ്റ്
1998 കോൺഗ്രസ് : 52 (47.75 %) ബി.ജെ.പി : 15 (34.02 %) ജനതാദൾ : 1 (1.8 %) സ്വതന്ത്രർ : 2 (8.7 %)
2003 കോൺഗ്രസ് : 47 (48.13 %) ബി.ജെ.പി : 20 (35.22 %) എൻ.സി.പി : 1 (2.24 %) ജെ.ഡി.യു : 1 (0.75 %) സ്വതന്ത്രർ : 1 (4.86 %)
2008 കോൺഗ്രസ് : 43 (40.31 %) ബി.ജെ.പി : 23 (36.34 %) ബി.എസ്.പി : 2 (14.05 %) എൽ.ജെ.പി : 1 (1.35 %) സ്വതന്ത്രർ : 1 (3.92 % )
2013 ബി.ജെ.പി : 31 (44.30 %) ആം ആദ്മി : 28 (40 %) കോൺഗ്രസ് : 8 (11.4 %) ജെ.ഡി.യു : 1 (1.4 %) അകാലിദൾ : 1 (1.4 %) സ്വതന്ത്രർ : 1 (1.4 %)
2015 ആം ആദ്മി : 67 (54.3 %) ബി.ജെ.പി : 3 (32.20 % ) കോൺഗ്രസ് : 0 (9.7 % )
സ്വകാര്യ ജീവിതം ഭർത്താവ് : വിനോദ് ദീഷിത് മക്കൾ : സന്ദീപ് ലതിക മരണം
വാർധക്യ സഹജമായ അസുഖങ്ങളെ തുടർന്ന് 2019 ജൂലൈ 20ന് ന്യൂഡൽഹിയിൽ വച്ച് അന്തരിച്ചു.
അവലംബങ്ങൾ ഡെൽഹി സർക്കാർ വെബ് സൈറ്റ് Archived 2006-06-19 at the Wayback Machine .
CityMayors profile പുറത്തേയ്ക്കുള്ള കണ്ണികൾ Official profile, Government of Delhi website Archived 2006-06-19 at the Wayback Machine .
CityMayors profile WATER QUALITY STATUS OF YAMUNA RIVER SC: Want to take action on Yamuna pollution now Archived 2014-01-05 at the Wayback Machine .
ഷീല ബസ്റൂർ ഇംഗ്ലീഷ് വിലാസം https://ml.wikipedia.org/wiki/Sheela_Basrur
ഇന്ത്യൻ വംശജയായ ഒരു കനേഡിയൻ ഡോക്ടറാണ് ഷീല ബസ്റൂർ .
സാർസ് രോഗം തടഞ്ഞ മലയാളി ഡോക്ടർ ആണിവർ.
സാർസ് രോഗത്തിൻറെ കരിനിഴലിൽ പകച്ചുനിന്ന കാനഡയിൽ സേവന രംഗത്തു പ്രകാശം പരത്തി കരുത്തും കരുതലുമായി നിന്ന ഇന്ത്യൻ വംശജ ഡോ. ഷീല ബസൂർ അപൂർവമായ അർബുദ രോഗത്തിനു കീഴടങ്ങി.
ഇവരുടെ അമ്മ ഡോ. പാർവതി മലയാളിയാണ്.
അർബുദത്തോട് അനിതരസാധാരണമായ മനക്കരുത്തോടെ ഏതാനും വർഷങ്ങളായി പൊരുതിയ ശേഷമാണ് അവർ യാത്രയായത്.
ഹെമാൻജിയോ പെരിത്തസെറ്റോമ എന്ന അപൂർവ രോഗമായിരുന്നു ഇവർക്ക്.
2003-ൽ ഒട്ടേറെ പ്പേരുടെ മരണത്തിനിടയാക്കിയ സാർസ് രോഗം പടർന്ന ഘട്ടത്തിൽ ഡോ. ഷീലയുടെ നേതൃത്വവും സാമർഥ്യവും ടൊറന്റോക്കു നൽകിയ സാന്ത്വനം ലോകം മുഴുവൻ പ്രകീർത്തിക്കപ്പെട്ടു.
പൊതുജനാരോഗ്യ ഉപമന്ത്രിയും ചീഫ് മെഡിക്കൽ ഓഫീസറുമായിരുന്നു ഡോ. ഷീല.
അമെതിസ്റ്റ് അവാർഡ് അടക്കം ഒട്ടനവധി പുരസ്കാരങ്ങൾ നേടിയിട്ടുള്ള അവരെ രോഗത്തിൻറെ കറുത്ത കരങ്ങൾ വരിഞ്ഞതോടെ 2007-ൽ സർവീസിൽ നിന്ന് ഒഴിയുകയായിരുന്നു.
കാസർഗോഡ് ചെറുവത്തൂർ കൂടത്തിൽ സി. യു. കെ. നമ്പ്യാരുടെയും ജാനകിയമ്മയുടേയും ആറു മക്കളിൽ രണ്ടാമത്തെയാളും പ്രസിദ്ധ ശാത്രജ്ഞയുമയ ഡോ. പാർവതിയുടെ  മകളാണു ഡോ. ഷീല അന്തരിച്ച സി. പി. ശ്രീധരൻറെ പത്നി നളിനി ഡോ. പാർ വതിയുടെ അനുജത്തിയാണ്.
ബാംഗ്ലൂരിലെ പഠനത്തിനിടെ ജീവിതത്തിലേക്കു കടന്നു വന്ന കാൻസർ സ്പെഷലിസ്റ്റ്  ഡോ. വസന്തറാവു ബസ്റൂറിനെ ഡോ. പാർവതി വിവാഹം ചെയ്തു.
അൻപതുകളിൽ ഇരുവരും കാനഡയിലെത്തി.
വെറ്റനറി ജനസ്റ്റിസ്റ്റാണു പാർവതി.
വസന്തറാവു ബസ്റൂർ  ജോലിചെയ്യുന്ന ആശുപത്രിയിലായിരുന്നു മകളുടെ അന്ത്യം.
1983 ൽ വൈദ്യ ശാസ്ത്ര പഠനത്തിനു ശേഷം ഒരു വർഷം നേപ്പാളിലും വടക്കേ ഇന്ത്യയിലും മായി ആരോഗ്യ വകുപ്പിൽ ജോലി ചെയ്തു.
ഏക മകൾ സിമോൺ കോവ്സ് ടൊറൻറ്റോയിൽ വിദ്യാർത്ഥിനിയാണ്.
അവലബം പുറത്തേക്കുള്ള കണ്ണികൾ തെസ്റ്റർ.
കോമിൽ നിന്ന്.
ഷീലാബസ്റൂർ തെസ്റ്റർ.
കോമിൽ നിന്ന് കാൻസറിനെതിരായുള്ള പോരാട്ടത്തെപ്പറ്റി ഷീലബസ്റൂർ
ഷീല ഗൗഡ ഇംഗ്ലീഷ് വിലാസം https://ml.wikipedia.org/wiki/Sheela_Gowda
ശ്രദ്ധേയയായ ഇന്ത്യൻ ചിത്രകാരിയും ഇൻസ്റ്റളേഷൻ ആർട്ടിസ്റ്റുമാണ് ഷീല ഗൗഡ (ജനനം: 1957).
സ്വിറ്റ്സർലൻഡും ബാംഗ്ലൂരും കേന്ദ്രീകരിച്ചു പ്രവർത്തിക്കുന്നു.
കർണാടകത്തിലെ ഭദ്രാവതിയിൽ ജനിച്ച ഷീല ബാംഗ്ലീരിലെ കെൻ സ്കൂളിൽ നിന്നും പെയിന്റിംഗ് ഡിപ്ലോമ  നേടി.
ബറോഡ എം.എസ് സർവകലാശാലയിലും ശാന്തിനികേതനിലും പെയിന്റിംഗിൽ പോസ്റ്റ് ഡിപ്ലോമ നേടി.
ആദ്യ കാല രചനകളിൽ കെ.ജി. സുബ്രമണ്യത്തിന്റെയും നളിനി മലാനിയുടെയും സ്വാധീനം പ്രകടമായിരുന്നു.
ഇൻ ലാക്സ് സ്കോളർഷിപ്പോടെ ലണ്ടനിലെ റോയൽ കോളേജ് ഓഫ് ആർട്ടിൽ പെയിന്റിംഗിൽ എം.എ ബിരുദം നേടി.
പ്രദർശനങ്ങൾ ജോഹന്നാസ്ബർഗ്ഗ് ബിനാലെ 1994 കൊച്ചി-മുസിരിസ് ബിനാലെ 2012 ക്രിസ്റ്റോഫ് സ്റ്റോർസുമായി ചേർന്ന് ഷീലാഗൗഡ കൊച്ചി-മുസിരിസ് ബിനാലെ 2012 ൽ അവതരിപ്പിച്ച സ്റ്റോപ്പ് ഓവർ എന്ന ഇൻസ്റ്റളേഷൻ ആസ്വദിക്കുന്നവർ
ക്രിസ്റ്റോഫ് സ്റ്റോർസുമായി ചേർന്ന് ഒരുക്കിയ സ്റ്റോപ്പ്ഓവർ എന്ന ഇൻസ്റ്റലേഷനിൽ ബംഗളുരുവിൽനിന്ന്‌ എത്തിച്ച 170 ആട്ടുകല്ലുകളാണുണ്ടായിരുന്നത്.
ഇതിലൂടെ സുഗന്ധ ദ്രവ്യങ്ങളുടെ കയറ്റുമതി നിലച്ചു പോയ കൊച്ചിയുടെ ഓർമ്മകളാണ് പുനരവതരിപ്പിക്കപ്പെടുന്നത്.
പുരസ്കാരങ്ങൾ കർണാടക സർക്കാരിന്റെ സംസ്ഥാന അവാർഡ് അവലംബം ↑ ↑ അധിക വായനയ്ക്ക് പുറം കണ്ണികൾ
ഷീല ബാലകൃഷ്ണൻ
കേരളത്തിലെ ഒരു പ്രമുഖ സ്ത്രീരോഗവിദഗ്ദ്ധയാണ് ഡോ. ഷീല ബാലകൃഷ്ണൻ .
2013-ൽ  ദക്ഷിണേന്ത്യയിലെ ആദ്യത്തെ ഇൻ-വിട്രോ ഫെർട്ടിലൈസേഷൻ (ടെസ്റ്റ് ട്യൂബ് ശിശു) വിജയകരമായി നടത്തിയത്ത് ഡോ. ഷീലയും സംഘവുമാണ്.
ഇവർ സ്ത്രീരോഗങ്ങളെപ്പറ്റി മൂന്ന് പുസ്തകങ്ങൾ എഴുതിയിട്ടുണ്ട്.
ഡോ. ഷീല ഇപ്പോൾ തിരുവനന്തപുരം മെഡിക്കൽ കോളേജിലെ സ്ത്രീരോഗവിഭാഗത്തിൽ അസോസിയേറ്റ് പ്രൊഫസറായി ജോലിചെയ്യുന്നു.
സാന്ദ്രീകരണം ഇംഗ്ലീഷ് വിലാസം https://ml.wikipedia.org/wiki/Condensation ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2015 ഡിസംബർ മുതൽ തുടരുന്നു.
വാതകാവസ്ഥയിൽ നിന്നും ഒരു വസ്തു ദ്രാവകാവസ്ഥയിലേക്ക് മാറുന്നതിനെ സാന്ദ്രീകരണം എന്നു പറയുന്നു.
ബാഷ്പീകരണത്തിന്റെ നേർഎതിർ പ്രവർത്തിയാണിത്.
പ്രധാനമായും ഇത് ജലചാക്രികത്തെപ്പറ്റിയാവും സൂചിപ്പിക്കുന്നത്.
സാന്ദ്രീകരണം നടക്കുമ്പോൾ ഒരു നിശ്ചിത അളവ് ഊർജ്ജം ഉത്സർജിക്കപ്പെടും.
സാന്റ ഫേ, ന്യൂ മെക്സിക്കൊ
സാന്താ ഫേ (/ˌsæntəˈfeɪ/; Tewa: Ogha Po'oge, Navajo: Yootó) യു.എസ്. സംസ്ഥാനമായ ന്യൂ മെക്സിക്കോയുടെ തലസ്ഥാനമാണ്.
സംസ്ഥാനത്തെ നാലാമത്തെ വലിയ പട്ടണവും സാന്താ ഫേ കൌണ്ടിയുടെ കൌണ്ടി സീറ്റുമാണ്.
നൂറുകണക്കിനു വർഷങ്ങളായി തദ്ദേശീയ ജനതയായ നേറ്റീവ് ഇന്ത്യക്കാർ സാന്താ ഫേ പട്ടണം സ്ഥിതി ചെയ്തിരുന്നിടത്തെ വില്ലേജിൽ വസിച്ചു വന്നിരുന്നു.
ഈ പട്ടണം സ്ഥാപിച്ചത് 1610ൽ സ്പെയിനിൽ നിന്നുള്ള കുടിയേറ്റക്കാരാണ്.
യു.എസിലെ ഏറ്റവും പഴയ സംസ്ഥാന തലസ്ഥാനവു അതുപോലെ തന്നെ ന്യൂ മെക്സിക്കോയിലെ ഏറ്റവും പഴയ പട്ടണവുമാണിത്.
സന്താ ഫേ എന്ന വാക്കിന് സ്പാനീഷ് ഭാക്ഷയില് "ഹോളി ഫെയ്ത്ത്" എന്നാണർത്ഥം 2012 ലെ കണക്കനുസരിച്ച് സന്താ ഫേ പട്ടത്തിലെ ജനസംഖ്യ 69,204 ആണ്.
മെട്രോപോളിറ്റൻ സ്റ്റാറ്റിസ്റ്റിക്കൽ മേഖലയിലെ ഒരു പ്രധാന പട്ടണമാണ്.
സാന്താ ഫേ കൌണ്ടി മുഴുവനായും അതിവിശാലമായ അൽബുക്കർക്ക്-സാന്താ ഫേ-ലാസ് വെഗാസ് കംബയിൻഡ് സ്റ്റാറ്റിസ്റ്റിക്കൽ മേഖലയുടെ ഉള്ളിലായിട്ടാണ് സ്ഥിതി ചെയ്യുന്നത്.
സാന്റിയാഗൊ ഇംഗ്ലീഷ് വിലാസം https://ml.wikipedia.org/wiki/Santiago,_Chile
ചിലിയുടെ തലസ്ഥാനമാണ് സാന്റിയാഗോ .
രാജ്യത്തിലെ മദ്ധ്യ താഴ്വരയിൽ സമുദ്രനിരപ്പിൽ നിന്ന് 520 മീറ്റർ ഉയരത്തിലാണ് സ്ഥിതി ചെയ്യുന്നത്.
സാന്റിയാഗോ ആണ് തലസ്ഥാനം എങ്കിലും നിയമനിർമ്മാണസഭകൾ കൂടിവരുന്നത് വാല്പറൈസോയിലാണ്.
ഏകദേശം രണ്ട് പതിറ്റാണ്ടായി തടസംകൂടാതെയുള്ള സാമ്പത്തിക പുരോഗതി സാന്റിയാഗോയെ ലാറ്റിൻ അമേരിക്കയിലെ ഏറ്റവും ആധുനികമായ നഗരപ്രദേശങ്ങളിലൊന്നാക്കി മാറ്റി.
ലാറ്റിൻ അമേരിക്കയിലെ ഏറ്റവും ആധുനികമായ ഗതാഗത സംവിധാനങ്ങളിലൊന്നാണ് ഇവിടുത്തേത്.
പല പ്രധാന കമ്പനികളുടെയും ആസ്ഥാനമായ സാന്റിയാഗോ ഒരു പ്രാദേശിക സാമ്പത്തിക കേന്ദ്രമാണ്.
സാന്റോ കൃഷ്ണൻ ഇംഗ്ലീഷ് വിലാസം https://ml.wikipedia.org/wiki/Santo_Krishnan സാന്റോ കൃഷ്ണൻ
ഒരു ഇന്ത്യൻ ചലച്ചിത്രനടനും സ്റ്റണ്ട് മാസ്റ്ററുമായിരുന്നു സാന്റോ കൃഷ്ണൻ എന്ന കൃഷ്ണൻ നായർ (കണ്ണിയംപുറം കോണിക്കൽ കൃഷ്ണൻ നായർ).
സമ്പൂർണ രാമായണത്തിൽ ഭക്ത ഹനുമാന്റെ വേഷം അവതരിപ്പിച്ചാണ് ഇദ്ദേഹം ഈ രംഗത്ത് ശ്രദ്ധിക്കപ്പെട്ടത്.
തമിഴ്, തെലുങ്ക്, കന്നഡ, മലയാളം, ഹിന്ദി, സിംഹള ഭാഷകളിലായി രണ്ടായിരത്തോളം ചിത്രങ്ങളിൽ പ്രവർത്തിച്ചിട്ടുണ്ട്.
അറുപത് വർഷത്തോളം ഇദ്ദേഹം ചലച്ചിത്രരംഗത്ത് പ്രവർത്തിച്ചു.
ചെട്ടിനാടുകാരുടെ ഉത്സവത്തിൽ പുതുകോട്ടൈ രാജാവ് നൽകിയ ബഹുമതിയിലൂടെയാണ് ഇദ്ദേഹം സാന്റോ കൃഷ്ണൻ എന്നറിയപ്പെട്ടത്.
1934-ലെ ബാലിസുഗ്രീവനായിരുന്നു ആദ്യ ചിത്രം.
1935 ൽ മഹാവീര ഭീമൻ എന്ന തമിഴ് ചിത്രത്തിലും അഭിനയിച്ചു.
എൻ.ടി.ആർ അഭിനയിച്ച സതി സുലോചന (തെലുങ്ക്), ലവകുശ (തമിഴ്/തെലുങ്ക്), ഭക്തവേവണ്ണ (കന്നഡ) എന്നിവയിൽ ഹനുമാന്റെ വേഷം അവതരിപ്പിച്ചു.
ശ്രീരാമ പട്ടാഭിഷേകത്തിലും (മലയാളം) ഹനുമാന്റെ വേഷം അവതരിപ്പിച്ചു.
മഹാത്മാഗാന്ധിയുടെ ഒറ്റപ്പാലം സന്ദർശനത്തിൽ ജാതി വിവേചനത്തിനെതിരെ ആശയപ്രചരണം നടത്തിയതിന്റെ പേരിൽ സ്കൂളിൽ നിന്നു പുറത്താക്കപ്പെട്ടു.
അതേതുടർന്ന് ശീർകാഴി സത്യഗ്രഹത്തിലും ഉപ്പു സത്യഗ്രഹത്തിലും പങ്കെടുത്തു.
പൊലീസ് മർദനവും ജയിൽ ശിക്ഷയും അനുഭവിച്ചിട്ടുണ്ട്.
പുതിയ ആകാശം പുതിയ ഭൂമി മുതൽ മീശ മാധവൻ വരെ നിരവധി മലയാളചിത്രങ്ങളിലും അഭിനയിച്ചിരുന്നു.
ഭാര്യ ദാക്ഷായണിയുടെ മരണത്തോടെ 1994-ൽ നാട്ടിൽ തിരിച്ചെത്തി സ്ഥിര താമസമാക്കി.
നൊട്ടിയത്ത് കൊച്ചുകുട്ടിയമ്മയെ പിന്നീട് വിവാഹം കഴിച്ചു.
താരസംഘടനയായ അമ്മയുടെ സംഭാവന കൊണ്ടാണ് ഇദ്ദേഹം അവസാനകാലത്ത് കഴിഞ്ഞിരുന്നത്.
ലക്കിടിയിലെ മിത്രാനന്ദപുരത്ത് നൊട്ടിയത്തുവീട്ടിൽ വച്ച് 2013 ജൂലൈ 6-ന് ഉച്ചയ്ക്ക് അന്തരിച്ചു.
7-ന് പാമ്പാടി ശ്മശാനത്തിൽ സംസ്കരിച്ചു.
സുകുമാരൻ ഏകമകൻ.
സാന്റോ ഡൊമനിഗോ ഇംഗ്ലീഷ് വിലാസം https://ml.wikipedia.org/wiki/Santo_Domingo
കരീബിയൻ പ്രദേശത്തെ രാജ്യമായ ഡൊമനിക്കൻ റിപ്പബ്ലികിന്റെ തലസ്ഥാനമാണ് സാന്റോ ഡൊമനിഗോ ( Santo Domingo ( സ്പാനിഷ് ഉച്ചാരണം: [ˈsanto ðoˈmiŋɡo] " സെയ്ന്റ് ഡൊമിനിക് എന്നർഥം"), ഔദ്യോഗികമായി സാന്റൊ ഡൊമിംഗൊ ഡി ഗുസ്മാൻ ( Santo Domingo de Guzmán ),ഡൊമനിക്കൻ റിപ്പബ്ലിക്കിലെ ഏറ്റവും വലിയ നഗരവും കരീബിയൻ രാജ്യങ്ങളിൽ ഏറ്റവും അധികം ജനസംഖ്യയുള്ള മെട്രോപോളിറ്റൻ നഗരവുമാണ്.
2010-ലെ കണക്കുകൾ പ്രകാരം നഗരത്തിലെ ജനസംഖ്യ 9,65,040, മെട്രോപോളിറ്റൻ പ്രദേശത്തിലെ ജനസംഖ്യ 29,08,607 എന്നിങ്ങനെ ആയിരുന്നു.
ക്രിസ്റ്റഫർ കൊളംബസിന്റെ സഹോദരനായിരുന്ന ബാർത്തലോമിയോ കൊളംബസ് ആണ് 1496-ൽ ഒസാമ നദിയുടെ കിഴക്കേ തീരത്ത് ഈ നഗരം സ്ഥാപിച്ചത്.
അവലംബം പുറം കണ്ണികൾ Santo Domingo എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
La Capital: Ciudad Trujillo in the 1940s https://www.one.gob.do/demograficas/proyecciones-de-poblacion Archived 2021-02-26 at the Wayback Machine .
https://www.diariolibre.com/noticias/metro-recauda-rd-5-mm-y-monta-250-mil-pasajeros-todos-los-dias-FX7132430
സാപ് (സോഫ്റ്റ്‌വെയർ കമ്പനി) ഇംഗ്ലീഷ് വിലാസം https://ml.wikipedia.org/wiki/SAP_SE
SAP SE ("സിസ്റ്റംസ്, അപ്പ്ലിക്കേഷൻസ് പ്രോഡക്ട്  ഇൻ  ഡാറ്റാ പ്രോസസിങ്") എന്റർപ്രൈസ് സോഫ്റ്റ്‌വേർ ബിസിനസ് ഓപ്പറേഷൻസ് ഉപഭോക്തൃ ബന്ധം കൈകാര്യം ചെയ്യുന്നു ഒരു ജർമൻ ബഹുരാഷ്ട്ര സോഫ്റ്റ്‌വേർ കോർപ്പറേഷനാണ്.
180 രാജ്യങ്ങളിൽ പ്രാദേശിക ഓഫീസുകളുള്ള ജർമനിയിലെ ബാഡൻ-വുട്ടെറ്റംബർ, വാൾഡോർഫ് ആസ്ഥാനത്ത് SAP ആസ്ഥാനമാക്കിയിരിക്കുന്നു.
180 രാജ്യങ്ങളിലായി 425,000 ഉപഭോക്താക്കൾ ഉണ്ട്.
ഇത് യൂറോപ്യൻ സ്റ്റോക്ക്സ് 50 സ്റ്റോക്ക് മാര്ക്കറ്റ് ഇന്ഡക്സിന്റെ ഭാഗമാണ്.
എ ഐ (AI) വിഭാഗത്തിൽ നിന്നുള്ള അഞ്ച് ഐ ബി എം (IBM) എഞ്ചിനീയർമാർ (ഡൈറ്റ്മർ ഹോപ്, ക്ലോസ് സിക്രി, ഹാൻസ് വെർണർ ഹെക്ടർ, ഹസ്സോ പ്ലാറ്റ്നർ, ക്ലോസ് വെൽനെറൂട്ടർ, മാൻഹൈം, ബാഡൻ-വുട്ടെറ്റംബർ) ജൂൺ 1972 SAP Systemanalyse und Programmentwicklung ("System Analysis and Program Development" / "SAPD") എന്ന സ്ഥാപനം ആരംഭിച്ചു.
അവരുടെ ആദ്യ ക്ലൈന്റ് ഓസ്ട്രിൻജിനിലെ ഇംപീരിയൽ കെമിക്കൽ ഇൻഡസ്ട്രീസിന്റെ ജർമ്മൻ ശാഖയായിരുന്നു,അവിടെ അവര്ക് വേണ്ടി പൈറോൾ അക്കൗണ്ടിംഗിനു വേണ്ടി മെയിൻഫ്രെയിം പ്രോഗ്രാമുകൾ വികസിപ്പിച്ചു.
എന്റർപ്രൈസ് റിസോഴ്സ് പ്ലാനിംഗ് (ERP)
1973 ൽ ആദ്യത്തെ വാണിജ്യ ഉൽപ്പന്നം പുറത്തിറങ്ങി.
SAP അങ്ങനെ ആദ്യത്തെ സാമ്പത്തിക അക്കൌണ്ടിംഗ് സംവിധാനം പൂർത്തീകരിച്ചു.
സിസ്റ്റത്തിന്റെ മറ്റ് സോഫ്റ്റ്വെയറുകളുടെ നിലവിലുള്ള വികസനത്തിൽ ഈ സിസ്റ്റം പ്രധാന മൂലധനമായി പ്രവർത്തിക്കുന്നു, അതിനു ഒടുവിൽ SAP R/1 എന്ന പേര് വന്നു.
1976 ൽ SAP  GmbH Systeme, Anwendungen und Produkte in der Datenverarbeitung ("Systems, Applications, and Products in Data Processing")  ഒരു വില്പന, പിന്തുണ സബ്സിഡിയായി സ്ഥാപിച്ചു.
അഞ്ചു വർഷത്തിനു ശേഷം, സ്വകാര്യ പങ്കാളിത്തം പിരിച്ചുവിടുകയും അതിന്റെ അവകാശങ്ങൾ SAP GmbH ലേക്ക് കൈമാറുകയും ചെയിതു.
അടുത്ത വർഷം ജർമനിയിലെ വോൾഡോർഫിന് ആസ്ഥാനം ഉറപ്പിച്ചു.
മൂന്നു വർഷത്തിനു ശേഷം, 1979 ൽ  SAP R / 2 വിക്ഷേപിച്ചു, മെറ്റീരിയൽ മാനേജ്മെന്റ്, പ്രൊഡക്ഷൻ ആസൂത്രണം തുടങ്ങിയ മറ്റ് മേഖലകളിലേക്ക് സിസ്റ്റം വിപുലപ്പെടുത്തി  വിപുലപ്പെടുത്തി.
1981 ൽ SAP വീണ്ടും രൂപകൽപ്പന ചെയ്ത ഉൽപ്പന്നം വിപണിയിലേക്ക് കൊണ്ടുവന്നു.
എന്നിരുന്നാലും, 1985 നും 1990 നും ഇടക്ക് SAP R/2 മെച്ചപ്പെട്ടു, SAP 1992 ൽ പുതിയ SAP R/3 പുറത്തിറക്കി.
SAP വികസിപ്പിച്ച് 1995 ൽ പുറത്തിറക്കിയ R/3 ന്റെ പല പതിപ്പുകളും പുറത്തിറക്കി.
MySAP.com ലെ SAP ന്റെ ഇന്റർനെറ്റ് സ്ട്രാറ്റജി വികസനം ബിസിനസ്സ് പ്രക്രിയകൾ (ഇന്റർനെറ്റിന്റെ ഉദ്ഗ്രഥനം) എന്ന ആശയം നവീകരിച്ചു.
ഇതിന്റെ ഫലമായി, 2004 ൽ SAP ERP സെൻട്രൽ കോമ്പോണൻറ് (ECC) 5.0 അവതരിപ്പിച്ചു.
ഒരു സേവന ഓറിയെന്റഡ് ആർക്കിടെക്ചറിലേക്ക് ഉപഭോക്താക്കളെ പരിവർത്തനം ചെയ്യാൻ എന്റർപ്രൈസ് സർവീസ് ആർക്കിടെക്ചറുകളെ പിന്തുണയ്ക്കാൻ വാസ്തുവിദ്യാപരമായ മാറ്റങ്ങൾ ഉണ്ടാക്കി.
SAP ERP 6.0, ഏറ്റവും പുതിയ പതിപ്പ് 2006 ൽ പുറത്തിറങ്ങി.
SAP S/4 ഹാന(HANA)
2015 ൽ കമ്പനി SAP ബിസിനസ്സ് സ്യൂട്ടിലെ ഏറ്റവും പുതിയ തലമുറയായ SAP S / 4HANA വികസിപ്പിച്ചു .
ഇതിലൂടെ ക്ലൗഡ്, ഓൺ-പ്രിമൈസസ്, ഹൈബ്രിഡ് വിന്യാസ ഓപ്ഷനുകൾ ഉപഭോക്താക്കൾക്ക് ലഭ്യമാക്കുന്നു.
ചെറിയ ഡാറ്റാ ട്രപ്രിന്റ്, ഉയർന്ന റേറ്റിംഗ്, വേഗത്തിലുള്ള അനലിറ്റിക്സ്, ഡാറ്റ വേഗത്തിൽ ആക്സസ് എന്നിവയുൾപ്പെടെയുള്ളതാണ് ഇതിന്റെ ഗുണം.
SAP ബിസിനസ്സ് സ്യൂട്ടിൽ നിന്ന് നിലവിലെ SAP ബിസിനസ് സ്യൂട്ട് ഉപഭോക്താക്കൾക്ക് ഈ ഉൽപ്പന്നത്തിലേക്ക് അപ്ഗ്രേഡുചെയ്യാനും ഇത് അനുവദിക്കുന്നു.2016 ൽ SAP ഹാന (HANA) എക്സ്പ്രസ് പതിപ്പുകൾ അവതരിപ്പിച്ചു.
പേഴ്സണൽ കമ്പ്യൂട്ടറുകളിലും ക്ലൗഡ് കമ്പ്യൂട്ടിംഗ് പ്ലാറ്റ്ഫോമുകളിലും വിദ്യാർത്ഥികൾക്കും മറ്റു ചെറുകിട ഡെവലപ്പർമാർക്കും വേണ്ടി എക്സ്പ്രസ് പതിപ്പുകൾ അവതരിപ്പിച്ചു.2019 ജനുവരി 29 ന് SAP, തന്ത്രപ്രധാന പദ്ധതിയിൽ ബ്ലോക്ക്ചെയിൻ(blockchain) , ക്വാണ്ടം കമ്പ്യൂട്ടിംഗ്(quantum computing), മെഷീൻ ലേണിംഗ്(machine learning), ഇന്റർനെറ്റ് ഓഫ് തിയിംഗ്സ്(Internet of Things), കൃത്രിമ ഇന്റലിജൻസ് ( artificial intelligence) തുടങ്ങിയ ആധുനിക ക്ലൗഡ് അധിഷ്ഠിത സാങ്കേതിക വിദ്യകളിലേക്ക് മാറാൻ തന്ത്രപ്രധാന പദ്ധതിയിൽ 4,000 സ്ഥാനങ്ങൾ വെട്ടിക്കുമെന്ന് പ്രഖ്യാപിച്ചു.
ധനകാര്യം(Finance)
2017 സാമ്പത്തിക വർഷം SAP ന്റെ വരുമാനം € 4 ബില്ല്യൺ ആണ്.
വാർഷിക വരുമാനം € 23.5 ബില്ല്യൺ ആണ്.
കഴിഞ്ഞ സാമ്പത്തിക വർഷത്തേക്കാൾ 6.3% വർധന.
SAP ന്റെ ഷെയറുകൾ ഷെയറിലേക്ക് USD105 ൽ വ്യാപാരം ചെയ്തു.
2018 ഡിസംബറിൽ അതിന്റെ മാർക്കറ്റ് ക്യാപിറ്റലൈസേഷൻ 12380 ഡോളറാണ് വിലമതിക്കുന്നത്.
ഇത് SAP ജർമനിലെ ഏറ്റവും മൂല്യമേറിയ കമ്പനിയാക്കുന്നു.
വര്ഷം വരുമാനം
(യൂറോ) അറ്റാദായം
(യൂറോ) മൊത്തം  ആസ്തി
(യൂറോ) ജീവനക്കാർ 2013 16.815 3.326 27.094 66,57 2014 17.560 3.280 38.507 74,406 2015 20.793 3.064 41.390 76,986 2016 22.062 3.646 44.277 84,183 2017 23.461 4.018 42.497 88,543 SAP ലാബ്സ്
SAP കോർഡ് ഉത്പന്നങ്ങൾ വികസിപ്പിക്കുകയും മെച്ചപ്പെടുത്തുകയും ചെയ്യുന്ന R D ലൊക്കേഷനുകളാണ് SAP ലാബുകൾ.
ലോകമെമ്പാടുമുള്ള ഹൈടെക് ക്ലസ്റ്ററുകളിൽ SAP ലാബ്സ് തന്ത്രപ്രധാനമായതാണ്.